cyanic-selkie/wikianc huggingface dataset:
44వ భారతీయ అంతర్జాతీయ చలన చిత్రోత్సవం
భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.
బయటి లింకులు
వర్గం:సినిమా పురస్కారాలు వర్గం:భారత అంతర్జాతీయ చలన చిత్రోత్సవం
నాగల్‌గిద్ద మండలం
నాగల్‌గిద్ద మండలం, తెలంగాణ రాష్ట్రం, సంగారెడ్డి జిల్లాలో ఉన్న మండలం. మండల కేంద్రం, నాగల్‌గిద్ద. ఇది సమీప పట్టణమైన బీదర్ (కర్ణాటక) నుండి 17 కి. మీ. దూరంలో ఉంది. ఈ మండలం నారాయణ్‌ఖేడ్ శాసనసభ నియోజకవర్గం పరిధిలో భాగం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం నారాయణఖేడ్ రెవెన్యూ డివిజను లో భాగం. పునర్వ్యవస్థీకరణకు ముందు ఇది మెదక్ డివిజనులో ఉండేది.ఈ మండలంలో  21  రెవెన్యూ గ్రామాలు ఉన్నాయి. నిర్జన గ్రామాలు లేవు.
కొత్త మండల కేంద్రంగా గుర్తింపు
లోగడ నాగల్‌గిద్ద గ్రామం మెదక్ జిల్లా మెదక్ రెవిన్యూ డివిజను పరిధిలోని మానూర్ మండల పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా నాగల్‌గిద్ద గ్రామాన్ని నూతన మండల కేంద్రంగా, సంగారెడ్డి జిల్లా, నారాయణఖేడ్ రెవిన్యూ డివిజను పరిధి క్రింద 1+20 (ఇరవైఒక్క) గ్రామాలుతో నూతన మండలంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది. 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 150 చ.కి.మీ. కాగా, జనాభా 30,898. జనాభాలో పురుషులు 15,840 కాగా, స్త్రీల సంఖ్య 15,058. మండలంలో 5,694 గృహాలున్నాయి.
సమీప మండలాలు
ఉత్తరం: నారాయణ్ ఖేడ్ మండలం
తూర్పు: రేగోడు మండలం
దక్షిణం: రాయికోడ్ మండలం
పైళ్ల శేఖర్ రెడ్డి
పైళ్ల శేఖర్ రెడ్డి, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి నుండి భువనగిరి అసెంబ్లీ నియోజకవర్గం శాసనసభ్యుడిగా ప్రాతినిధ్యం వహిస్తున్నాడు. 2014, 2018 అసెంబ్లీ ఎన్నికలల్లో భువనగిరి అసెంబ్లీ నియోజకవర్గం ఎన్నియ్యాడు. పార్టీ పొలిట్ బ్యూరో సభ్యుడు.
జననం - విద్యాభ్యాసం
పైళ్ల శేఖర్ రెడ్డి 1968, జనవరి 1న రాంరెడ్డి - అనంతమ్మ దంపతులకు తెలంగాణ రాష్ట్రం, యాదాద్రి - భువనగిరి జిల్లా, ఆత్మకూరు మండలంలోని కదిరేణి గూడెంలో జన్మించాడు. వ్యవసాయ కుటుంబానికి చెందిన శేఖర్ రెడ్డి ఉస్మానియా విశ్వవిద్యాలయం పరిధిలోని ఖమ్మంలో ఉన్న ఎస్.ఈ.ఎస్. మూర్తి పాలిటెక్నిక్ కళాశాలలో సివిల్ ఇంజనీరింగ్ లో డిప్లొమా పూర్తిచేశాడు.
వ్యక్తిగత జీవితం
శేఖర్ రెడ్డికి వనితతో వివాహం జరిగింది. వారికి ఇద్దరు కుమారులు ఉన్నారు.
వృత్తి
రాజకీయాలలోకి ప్రవేశించక ముందు హైదరాబాద్, బెంగుళూర్ లలో ఒక స్థిరాస్తి రంగం (రియల్ ఎస్టేట్) లో ఉన్నాడు. సివిల్ ఇంజనీర్‌గా పనిచేశాడు.
ఇతర వివరాలు
ఫ్లోరైడ్ కాలుష్యంతో బాధపడుతున్న నల్గొండ జిల్లా వాసులకు శుభ్రమైన త్రాగు నీటిని అందించాడు.
మూలాలు
వర్గం:తెలంగాణ రాష్ట్ర సమితి రాజకీయ నాయకులు వర్గం:తెలంగాణ రాజకీయ నాయకులు వర్గం:రాజకీయ నాయకులు వర్గం:జీవిస్తున్న ప్రజలు వర్గం:యాదాద్రి భువనగిరి జిల్లా రాజకీయ నాయకులు వర్గం:1968 జననాలు వర్గం:యాదాద్రి భువనగిరి జిల్లా వ్యక్తులు వర్గం:తెలంగాణ శాసన సభ్యులు (2014) వర్గం:తెలంగాణ శాసన సభ్యులు (2018)
టౌన్ బస్
టౌన్ బస్ 1957, మార్చి 1న విడుదలైన తెలుగు సినిమా. ఈ సినిమా ఇదే పేరుతో వెలువడిన తమిళ సినిమాకు డబ్బింగ్.
పాటలు
ఈ సినిమాలోని పాటల వివరాలు:
సదాశివపేట మండలం
సదాశివపేట మండలం, తెలంగాణ రాష్ట్రంలోని సంగారెడ్డి జిల్లాకు చెందిన మండలం. మండల కేంద్రం, సదాశివపెట. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం సంగారెడ్డి రెవిన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 30 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 248 చ.కి.మీ. కాగా, జనాభా 94,337. జనాభాలో పురుషులు 47,665 కాగా, స్త్రీల సంఖ్య 46,672. మండలంలో 20,603 గృహాలున్నాయి.
మండలంలోని రెవిన్యూ గ్రామాలు
thumb|2016 పునర్వ్యవస్థీకరణకు ముందు, అవిభక్త మెదక్ జిల్లాలో మండల స్థానం గమనిక:నిర్జన గ్రామం ఒకటి పరిగణనలోకి తీసుకోలేదు
ద్రవిడ మున్నేట్ర కజగం (డీఎంకే)
ద్రవిడ మున్నేట్ర కజగం ఒక భారతీయ రాజకీయ పార్టీ. ఈ పార్టీ ముఖ్యంగా తమిళనాడు రాష్ట్రంలో ఇంకా కేంద్ర పాలిత ప్రాంతమైన పుదుచ్చేరిలో చురుకుగా ఉంది. ప్రస్తుతం తమిళనాడులో అధికార పార్టీ అయిన డిఎంకె జాతీయ ప్రజాస్వామ్య కూటమి లో భాగస్వామిగా ఉంది. ద్రావిడ పార్టీలలో ఒకటైన డిఎంకె పండితుడు అన్నాదురై పెరియార్ల సామాజిక-ప్రజాస్వామ్య దృక్పధం సామాజిక న్యాయ సూత్రాలపై ఆధారపడింది.
పార్టీ పునాదులు
ఈ పార్టీ మూడు మాతృ పార్టీల నుండి ఆదర్శాలు పొందినది:
జస్టిస్ పార్టీ (సౌత్ ఇండియన్ లిబరల్ ఫెడరేషన్)
ద్రావిదార్ కజగం
ద్రావిడ మున్నేట్ర కజగం
మూలాలు
వర్గం:రాజకీయ పార్టీలు
వివియన్ రిచర్డ్స్
1952, మార్చి 7న ఆంటిగ్వా లోని సెయింట్ జాన్స్ లో జన్మించిన వివియన్ రిచర్డ్స్ పూర్తి పేరు ఐజాక్ వివియన్ అలెగ్జాండర్ రిచర్డ్స్ (Sir Isaac Vivian Alexander Richards). అయిననూ అతడు వివియన్ లేదా వివ్ రిచర్డ్స్ గానే ప్రసిద్ధి చెండాడు. ఇతడు వెస్ట్‌ఇండీస్ కు చెందిన ప్రముఖ క్రికెట్ క్రీడాకారుడు. 2002లో వివ్ రిచర్డ్స్ వన్డేలలో సర్వకాల అత్యున్నత బ్యాట్స్‌మెన్‌గా గుర్తించబడ్డాడు. కాని 2003లో భారత్ కు చెందిన సచిన్ టెండుల్కర్ కు ప్రథమస్థానం ఇచ్చి ఇతనికి ద్వితీయస్థానంతో సరిపెట్టారు. 1991లో అంతర్జాతీయ క్రికెట్ నుంచి నిష్క్రమించాడు.
టెస్ట్ క్రికెట్
వివియన్ రిచర్డ్స్ తన తొలి టెస్ట్‌ జీవితాన్ని 1974లో భారత్‌పై బెంగుళూరులో ఆరంగేట్రం చేసాడు. ఢిల్లీలో జరిగిన రెండో టెస్టులో 192 పరుగులతో నాటౌట్‌గా నిల్చాడు. టెస్టులలో అతడు మొత్తం 121 మ్యాచ్‌లు ఆడి 50.23 సగటుతో 8540 పరుగులు చేసాడు. అందులో 24 సెంచరీలు, 45 అర్థ సెంచరీలు ఉన్నాయి. టెస్టులలో అతని అత్యధిక స్కోరు 291 పరుగులు. టెస్టులలో 50 సార్లు వెస్టిండీస్ కు నాయకత్వం వహించి 24 సార్లు గెలిపించాడు. కెప్టెన్‌గా ఓడిపోయినవి కేవలం 8 మాత్రమే. ఇప్పటివరకు కూడా ఒక్క టెస్ట్ సీరీస్ ఓడిపోని వెస్ట్‍ఇండీస్ కెప్టెన్‌గా రికార్డు అతని పేరిటే ఉంది. 1986లో ఆంటిగ్వాలో ఇంగ్లాండుకు విరుద్ధంగా టెస్ట్ మ్యాచ్‌లో కేవలం 56 బంతుల్లోనే సెంచరీ పూర్తిచేసి టెస్ట్ క్రికెట్‌లో వేగవంతమైన సెంచరీ సాధించినవాడిగా రికార్డు సృష్టించాడు. టెస్టులలో వివ్ 84 సిక్సర్లు సాధించాడు. అతని అత్యధిక స్కోరు 291 వెస్ట్‌ఇండీస్ తరఫున ఆరవ అత్యధిక వ్యక్తిగత స్కోరు. 1976 సంవత్సరం అతనికి కలిసివచ్చిన సంవత్సరం. టెస్టులలో 90.00 సగటుతో 11 సెంచరీలతో మొత్తం 1710 పరుగులు చేసాడు. అతని అత్యధిక స్కోరు 291 పరుగులు కూడా ఇదే కాలంలో సాధించబడింది. ఒకే క్యాలెండర్ సంవత్సరంలో అత్యధిక పరుగులు చేసిన బ్యాట్స్‌మెన్‌గా ఇతని రికార్డు 30 సంవత్సరాల పాటు కొనసాగింది. చివరికి 2006 నవంబర్ 30నాడు పాకిస్తాన్కు చెందిన మహమ్మద్ యూసుఫ్ ఈ రికార్డును అధికమించాడు.
వన్డే క్రికెట్
వివ్ రిచర్డ్స్ 187 వన్డేలు ఆడి 6721 పరుగులు సాధించాడు. అతని తొలి వన్డే శ్రీలంకపై 1975లో ఆడినాడు. వన్డేలలో అతని అత్యధిక స్కోరు 189 నాటౌట్. 11 సెంచరీలు, 45 అర్థ సెంచరీలు కూడా వన్డేలలో సాధించాడు. 1986-87 లో ఒకే వన్డేలో సెంచరీ, 5 వికెట్లు సాధించి రికార్డు సృష్టించాడు. 2005 వరకు వన్డేలలో ఈ ఘనత సాధించిన ఏకైక క్రికెటర్‌గా గుర్తించబడ్డాడు.
ప్రపంచ కప్ క్రికెట్
1975, 1979, 1983. 1987 ప్రపంచ్‌కప్ క్రికెట్‌లో వివ్ రిచర్డ్స్ వెస్ట్‌ఇండీస్ జట్టుకు ఇతను ప్రాతినిధ్యం వహించాడు. 1975, 1979 లో జరిగిన మొదటి, రెండో ప్రపంచ కప్‌ లను గెలిచిన వెస్ట్‌ఇండీస్ జ ట్టు లో ఇతను కీలక ఆటగాడు. 1979లో లార్డ్స్ లో జరిగిన ఫైనల్ లో వివ్ సెంచరీతో వెస్ట్‌ఇండీస్ కు విజయం చేకూర్చాడు.1983లో కూడా ఫైనల్ వరకు వచ్చి కపిల్ దేవ్ నాయకత్వంలోని భారత్ చేతిలో పరాజయం పొందినారు.
వ్యక్తిగతం
1980లలో వివియన్ రిచర్డ్స్ ఒక భారతీయ సినిమా నటి నీనా గుప్తా తో సంబంధం పెట్టుకుని మసాబ గుప్తా అనే కుమార్తెను కన్నారు.
బయటి లింకులు
వర్గం:1952 జననాలు వర్గం:వెస్ట్‌ఇండీస్ క్రికెట్ క్రీడాకారులు వర్గం:వెస్ట్‌ఇండీస్ కెప్టెన్లు వర్గం:వెస్ట్‌ఇండీస్ టెస్ట్ క్రికెట్ క్రీడాకారులు వర్గం:వెస్ట్‌ఇండీస్ వన్డే క్రికెట్ క్రీడాకారులు వర్గం:జీవిస్తున్న ప్రజలు వర్గం:క్రీడాకారులు
లాన్స్ గిబ్స్
thumb|లాన్స్ గిబ్స్ 1934, సెప్టెంబర్ 29 నాడు గయానాలోని జార్జ్‌టౌన్లో జన్మించిన లాన్స్ గిబ్స్ (Lancelot Richard Gibbs) వెస్టిండీస్కు చెందిన ప్రముఖ మాజీ క్రికెట్ క్రీడాకారుడు. టెస్ట్ క్రికెట్ చరిత్రలోనే గొప్ప స్పిన్ బౌలర్‌గా పేరుపొందినాడు. టెస్టులలో గిబ్స్ 309 వికెట్లను సాధించి ఫెడ్ ట్రూమన్ తర్వాత 300 వికెట్లను సాధించిన రెండో బౌలర్‌గా, మొదటి స్పిన్నర్‌గా క్రికెట్ చరిత్రలో నిలిచిపోయాడు. టెస్టులలో సగటున ఓవర్‌కు 2 పరుగుల కంటే తకువగా ఇచ్చి అత్యంత పొదుపుగా బౌలింగ్ చేసిన ఘనతను కూడా సాధించాడు. కాని బ్యాంటింగ్‌లో మాత్రం అతని గణాంకాలు దారుణంగా ఉన్నాయి. టెస్టులలో అతని అత్యధిక వ్యక్తిగత స్కోరు 25 పరుగులు దాటలేదు.
1957-58లో భారతపర్యటనకు వచ్చి ఒక టెస్టు ఆడిననూ అతనికి వికెట్లు లభించలేవు. 1962-62 లోలో భారత జట్టు వెస్ట్‌ఇండీస్ పర్యటించినప్పుడు 20.41 సగటుతో 5 టెస్టులలో 24 వికెట్లు పడగొట్టినాడు. అదే సీరీస్ లో బ్రిడ్జ్‌టౌన్లో జరిగిన టెస్టులో ఒక దశలో 149/2 స్కోరుతో ఉన్న భారతజట్టును 187 పరుగులకే ఆలౌట్ చేసిన ఘనత అతనిది. ఆ టెస్టులో 15.3 ఓవర్లలోనే 8 వికెట్లు పడగొట్టినాడు. అతని అత్యుత్తమ బౌలింగ్ విశ్లేషణ 38/8 ఈ టెస్టు ద్వారా సాధించినదే.
1973లో 39 సంవత్సరాల వయస్సులో గిబ్స్ లీడ్స్లో ఇంగ్లాండుపై తొలి వన్డే ఆడినాడు. ఆ తర్వాత మరో వన్డేలలో మాత్రమే ప్రాతినిధ్యం వహించాడు. 1975 ప్రపంచ కప్ లో ఒకే ఒక్క వన్డే శ్రీలంకపై ఆడి 4 ఓవర్లు బౌలింగ్ చేసిననూ ఫలితం దక్కలేదు.
బయటి లింకులు
వర్గం:1934 జననాలు వర్గం:వెస్ట్‌ఇండీస్ క్రికెట్ క్రీడాకారులు వర్గం:వెస్ట్‌ఇండీస్ టెస్ట్ క్రికెట్ క్రీడాకారులు వర్గం:వెస్ట్‌ఇండీస్ వన్డే క్రికెట్ క్రీడాకారులు వర్గం:జీవిస్తున్న ప్రజలు
జర్మనీలో హిందూమతం
జర్మనీలో హిందూ మతం మైనారిటీ మతం. జర్మనీ జనాభాలో 0.1% మంది దీనిని పాటిస్తున్నారు. దేశంలో దాదాపు 1,00,000 మంది హిందువులు నివసిస్తున్నారు.
జనాభా వివరాలు
1950 నుండి, భారతీయ హిందువులు జర్మనీకి వలస వస్తూ ఉన్నారు. 1970ల నుండి, శ్రీలంక నుండి తమిళులు జర్మనీకి శరణార్థులుగా వచ్చారు (వారిలో ఎక్కువ మంది హిందువులు). 2000లో జర్మనీలో 90,000 మంది హిందువులు ఉన్నారు. 2007లో బెర్లిన్‌లో 6,000 మంది హిందువులు నివసిస్తూ ఉన్నారు. 2009 నాటికి, దిగువ సాక్సనీలో దాదాపు 5,000 మంది హిందువులు నివసిస్తున్నారు.
REMID గణాంకాల ప్రకారం, 2017లో జర్మనీలో 1,30,000-1,50,000 మంది హిందువులు ఉన్నారని అంచనా. వారిలో దాదాపు 42,000–45,000 మంది శ్రీలంక తమిళులు ; 60,000–80,000 మంది భారతీయులు; 7,500 పైచిలుకు మంది శ్వేతజాతీయులు, ఇతరులు; 7,000–10,000 మంది ఆఫ్ఘన్ హిందువులు.
బాలినీయ హిందూమతం
జర్మనీలో దాదాపు 700 బాలినీయ హిందూ కుటుంబాలు నివసిస్తున్నాయి. హాంబర్గ్‌లోని ఎథ్నాలజీ మ్యూజియం ముందు ఒక దేవాలయం ఉంది. రెండవది, బెర్లిన్‌లోని ఎర్హోలుంగ్‌స్పార్క్ మార్జాన్‌లో ఉన్న పురా త్రి హిత కరణ. పురా త్రి హిత కరణ అనేది పార్క్‌లోని బాలినీయ గార్డెన్‌లో ఉన్న హిందూ దేవాలయం. బాలినీయ వాస్తు శైలిలో ఇండోనేషియా వెలుపల నిర్మించిన హిందూ దేవాలయాలలో ఇది ఒకటి.
మూలాలు
వర్గం:దేశాల వారీగా హిందూమతం వర్గం:జర్మనీ
పాటిబండ్ల రజని
పాటిబండ్ల రజని స్త్రీవాద రచయిత్రి, రచయిత్రి. శక్తివంతమైన భాషాసంపద, నేరుగా హృదయాన్ని తాకే లోతైన భావసంపద రజని కవిత్వం ప్రత్యేకత. .‘‘గ్రామీణ మహిళల జీవితమే నా కవిత్వ చిరునామా’’ అని ఆమె అంటుంది. ఆమె ఆంధ్రప్రదేశ్‌ సాహిత్య అకాడమీ సభ్యురాలుగా పనిచేసింది.
జీవిత విశేషాలు
ఆమె స్వస్థలం కృష్ణాజిల్లా తిరువూరు గ్రామం. ఇంటర్మీడియట్‌ తర్వాత, కరీంనగర్‌లో టీచర్‌ ట్రైనింగ్‌ తీసుకుని సొంత ఊళ్ళోనే 1983లో ఉపాధ్యాయినిగా విద్యారంగంలో ప్రవేశించాక, రచనావ్యాసంగం ప్రారంభించింది. ప్రైవేటుగా ఉన్నత చదువులు చదివింది. ఆమె తండ్రి పాటిబండ్ల సీతాపతిరావు  ఆర్టీసీ ఉద్యోగి. కార్మికసంఘ నాయకుడు. తల్లి ఝాన్సీలక్ష్మి. బాల్యం నుంచీ తల్లి ప్రభావమే ఆమెపై ఉండేది. ఆడపిల్లలపట్ల ఆంక్షలు, వివక్ష బలంగా ఉండే రోజుల్లో హైపర్‌ యాక్టివ్‌ ఛైల్డ్‌గా ఆటపాటల్లో గడిపేది. ‘ఫలానా పత్రికలో సీరియల్‌ చదువు ఆడపిల్ల ఎలా అణగిమణగి ఉండాలో తెలుస్తుంది’ అని తల్లి ఇచ్చిన సలహాతో ఆ సీరియల్ చదివేది. అలా ఆమెకు పుస్తకాలపై ఆసక్తి పెరిగింది. పాఠశాలలో తెలుగు మాస్టారు ఎంతో శ్రావ్యంగా తెలుగు పద్యాలు నేర్పడం, తల్లి చెప్పే కథలు, సామెతలు భాషమీద ఆమెకు మమకారాన్ని పెంచాయి. చుట్టుపక్కలున్న ఆడవాళ్ళ కష్టాలు, బాధలు, సమస్యలు ఆమెను కదలించేవి. రంగనాయకమ్మ ‘జానకి విముక్తి’ నవల చదివాక ఆమె దృక్పథంలో మార్పు రావడంతో సాహిత్యాన్నీ, వాస్తవికతను పోల్చిచూస్తూ సత్యాన్వేషణ చేసేది. ఆడపిల్ల పుస్తకాలు ఎక్కువ చదివితే చెడిపోతుందనే దృక్పథం ఉన్న ఆ కాలంలో  ఇంట్లోవాళ్ళకి తెలియకుండా గ్రంథాలయానికి వెళ్ళే సాహిత్యపఠనం చేసేది. రాత్రి ఇంట్లో అందరూ నిద్రపోయాక, దిండుకింద దాచుకున్న లైబ్రరీ పుస్తకాల్ని జీరో క్యాండిల్‌ బల్బ్‌ వెలుగులో చదువుకునేది.
రజని మొదట్లో కథలు ఎక్కువ రాసేది.1987లో ఆంధ్రజ్యోతి వీక్లీ న్యూజెర్సీ కథల పోటీల్లో రెండుసార్లు ఆమె కథలకు నగదు బహుమతులు లభించాయి. అలా ఆమె తొలికథ ‘అపరిచిత అతిథి’ ఆంధ్రజ్యోతి వీక్లీలో ఆమె ఫోటోతో సహా వచ్చింది. మరో కథ ‘మందు’. ఈ రెండు కథలూ స్ర్తీల సమస్యలను ప్రతిబింబించినవే. దీంతో ఆమె రచయిత్రిగా పేరు పొందింది.
వ్యక్తిగత జీవితం
1987లో పాటిబండ్ల రజని వివాహం జరిగింది. ఆవిడ జీవిత భాగస్వామి మోరంపూడి కిషోర్‌కుమార్‌ .విజయవాడ ఆర్టీసీలో సిస్టమ్‌ సూపర్‌వైజర్‌. వారికి ఇద్దరు అబ్బాయిలు. పెద్దబ్బాయి సుదీప్‌. రెండో అబ్బాయి ధీరజ్‌.
తాప్సీ
తాప్సీ వర్థమాన సినీ నటి. ఝుమ్మందినాదం చిత్రం ద్వారా తెలుగు సినీ పరిశ్రమకు పరిచయమయ్యింది. నటనకు పూర్వం ఈమె మోడలింగ్ చేసేది. ఈమె స్వస్థలం ఢిల్లీ. తండ్రి ఆర్థిక లావాదేవీల నిపుణుడిగా పనిచేస్తున్నాడు. ఈమెకు ఒక తమ్ముడు ఉన్నాడు. వీరి కుటుంబం ఢిల్లీ లో స్థిరపడింది.
బయటి లింకులు
వర్గం:తెలుగు సినిమా నటీమణులు
పిప్రి (లోకేశ్వరం)
పిప్రి, తెలంగాణ రాష్ట్రం, నిర్మల్ జిల్లా, లోకేశ్వరం మండలంలోని గ్రామం.
ఇది మండల కేంద్రమైన లోకేశ్వరం నుండి 6 కి.మీ. దూరం లోను, సమీప పట్టణమైన భైంసా నుండి 30 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 472 ఇళ్లతో, 1867 జనాభాతో 1166 హెక్టార్లలో విస్తరించి ఉంది. గ్రామంలో మగవారి సంఖ్య 909, ఆడవారి సంఖ్య 958. షెడ్యూల్డ్ కులాల సంఖ్య 494 కాగా షెడ్యూల్డ్ తెగల సంఖ్య 25. గ్రామం యొక్క జనగణన లొకేషన్ కోడ్ 570302 .పిన్ కోడ్: 504104.
ప్రభుత్వ వైద్య సౌకర్యం
ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో2 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు ఇద్దరు ఉన్నారు.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పిప్రిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
నీటిపారుదల సౌకర్యాలు
పిప్రిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, ప్రత్తి, కంది
దాలిపర్రు
దాలిపర్రు కృష్ణాజిల్లా, ఘంటసాల మండలానికి చెందిన గ్రామం. ఇది మండల కేంద్రమైన ఘంటసాల నుండి 5 కి. మీ. దూరం లోను, సమీప పట్టణమైన మచిలీపట్నం నుండి 21 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 471 ఇళ్లతో, 1352 జనాభాతో 584 హెక్టార్లలో విస్తరించి ఉంది. గ్రామంలో మగవారి సంఖ్య 666, ఆడవారి సంఖ్య 686. షెడ్యూల్డ్ కులాల సంఖ్య 749 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 589710 .సముద్రమట్టానికి 11 మీ.ఎత్తులో ఉంది. ఇది మచిలీపట్టణం - చల్లపల్లి జాతీయ రహదారి-214కు, లంకపల్లి నుండి సుమారు 2 కి.మీ దూరంలో లోపలికి ఉంది. ఈ గ్రామానికి సరిహద్దు గ్రామాలు లంకపల్లి, ఘంటసాల. ఈవూరి నుండి జాతీయ రహదారి-214 కి రావటానికి గ్రామం నుండి 2 దారులు ఉన్నాయి. వూరికి ఒక ప్రక్క పొలుగుల గండి అని ఒక ఏరు పారుతూ ఉంటుంది.
సమీప గ్రామాలు
ఈ గ్రామానికి సమీపంలో మంగళాపురం, లక్ష్మిపురం, పూషడం, భోగిరెడ్డిపల్లి, మాజేరు గ్రామాలు ఉన్నాయి.
ప్రభుత్వ వైద్య సౌకర్యం
దాలిపర్రులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.
పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. డిస్పెన్సరీ, కుటుంబ సంక్షేమ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
దాలిపర్రులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు, ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. రాష్ట్ర రహదారి, ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో పబ్లిక్ రీడింగ్ రూం ఉంది. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. గ్రంథాలయం గ్రామం నుండి 5 నుండి 10 కి.మీ. దూరంలో ఉంది. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
దాలిపర్రులో భూ వినియోగం కింది విధంగా ఉంది:
నీటిపారుదల సౌకర్యాలు
దాలిపర్రులో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
దాలిపర్రులో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, చెరకు
రక్షిత మంచినీటి పథకo
ఈ గ్రామ పంచాయతీ కార్యాలయం సమీపంలో, ఈ పథకాన్ని,రు. 42 లక్షల గ్రామీణ నీటిసరఫరా విభాగం నిధులతో, నూతనంగా చేపట్టారు. 60,000 లీటర్ల సామర్ధ్యంగల ఒక మంచినీటి ట్యాంకును నిర్మించారు. [4]
దాతలు, గ్రామస్థులు సమకూర్చిన పది లక్షల రూపాయల నిధులతో నిర్మించిన నూతన డిజిటల్ నీటికేంద్రాన్ని, 2017, జూన్-1వతేదీ ఉదయం 9-40 కి ప్రారంభించారు. హైదరాబాదుకు చెందిన దాత గోరంట్ల బుచ్చినాయుడు, ఈ ప్లాంట్ ఏర్పాటులో భాగంగా పరికరాల కొనుగోలుకు ఐదు లక్షల రూపాయల విరాళాన్ని అందించారు. బెంగుళూరుకు చెందిన శ్రీమతి చలసాని కృష్ణకుమారి, తన సోదరుడు పరుచూరి రవిబాబు పేరిట, ఈ కేంద్ర భవన నిర్మాణానికి ఐదు లక్షల రూపాయల విరాళాన్ని అందించారు. ఈ కేంద్రం అభివృద్ధి పనులకోసం, గ్రామస్థులు నాలుగు లక్షల రూపాయల నిధులను సమకూర్చారు. [5]
గ్రామ పంచాయతీ
ఈ గ్రామ పంచాయతీకి 2013 జూలైలో జరిగిన ఎన్నికలలో గడ్డేటి రేవతి సర్పంచిగా గెలుపొందాడు. [3]
గ్రామంలో ప్రధాన వృత్తులు
ఎక్కువ మందికి వ్యవసాయం ఆధారం.
గ్రామ విశేషాలు
ఈ గ్రామంలో 2013 జూలై 31న జరుగు పంచాయతీ ఎన్నికలలో, 102 సంవత్సరాల వయసుగల మిక్కిలినేని సంపూర్ణమ్మ, 55వ సారి తన ఓటు హక్కు వినియోగించుకోబోవుచున్నారు. గత ఏడాది శతవసంతాలు నిండినందులకు ఈమె వంశవృక్షం 40 మంది కుటుంబసభ్యులు, బంధువులు ఘనంగా సన్మానించారు. [2]
గణాంకాలు
2001 వ.సంవత్సరం జనాభా లెక్కల ప్రకారం గ్రామ జనాభా 1451, ఇందులో పురుషుల సంఖ్య 698, స్త్రీల సంఖ్య 753, గ్రామంలో నివాస గృహాలు 445 ఉన్నాయి.గ్రామ విస్తీర్ణం 584 హెక్టారులు.
వెలుపలి లింకులు
[2] ఈనాడు కృష్ణా; 2013,జులై-28; 2వపేజీ. [3] ఈనాడు కృష్ణా/అవనిగడ్డ; 2013,ఆగస్టు-8; 1వపేజీ. [4] ఈనాడు కృష్ణా/అవనిగడ్డ; 2015,మే-29; 2వపేజీ. [5] ఈనాడు అమరావతి/అవనిగడ్డ; 2017,జూన్-1; 1వపేజీ.
ప్రకాశరావు
ప్రకాశరావు తెలుగువారిలో కొందరి పేరు.
వర్గం:పుంలింగ పేర్లు
వెలగలపల్లి
మూలాలు
వర్గం:చింతలపూడి (పశ్చిమ గోదావరి జిల్లా) మండలంలోని గ్రామాలు
బ్రెజిల్‌లో హిందూమతం
thumb| టెరెసోపోలిస్‌లోని హరే కృష్ణ ఆశ్రమం, వ్రజభూమి. హిందూ మతం బ్రెజిల్‌లో మైనారిటీ మతం. దేశ జనాభాలో దాదాపు 0.005% మంది హిందువులు. బ్రెజిల్‌లోని హిందూ మతం ప్రధానంగా ఆనంద మార్గ, బ్రహ్మ కుమారీస్, ఓషో, ఇస్కాన్, యోగా ఇన్ బౌండ్, బ్రెజిల్ గౌడియా మఠం, శ్రీ చైతన్య సరస్వత్ మఠం ఇ ఆర్గనిజావో వృందా డి పరమాద్వైట్ ద్వారా ప్రాచుర్యంలొ ఉంది.
సమకాలీన సమాజం
2018లో, బ్రెజిల్‌లోని కురిటిబాలో ఉన్న ఇస్కాన్ ఆలయ ప్రవేశ ద్వారాన్ని గుర్తు తెలియని నేరస్థులు దాడి చేసారు. కృష్ణుడు, తల్లి యశోదతో ఉన్న చిత్రాన్ని వాళ్ళు ధ్వంసం చేసారు.
మూలాలు
వర్గం:దేశాల వారీగా హిందూమతం వర్గం:బ్రెజిల్
విల్ డ్యురాంట్
విలియం జేమ్స్ డురాంట్ (1885 నవంబరు 5 - 1981 నవంబరు 7) ఒక ప్రసిద్ధ అమెరికన్ చరిత్రకారుడు, తత్వవేత్త, ధార్మికుడు. డురాంట్ తన భార్య అరియల్ తో కలిసి వ్రాసిన 11 సంపుటముల "The Story of Civilization" 1935-1975 సంవత్సరముల మధ్య ప్రచురితమైంది. వీరిద్దరికీ 1967లో పులిట్జర్ పురస్కారము ప్రదానము చేయబడింది.
జీవితం
విల్ డ్యురాంట్ అమెరికాలోని మసాచుసెట్స్ రాష్ట్రములో ఫ్రెంచ్-కెనడా దంపతులు జోసెఫ్ డ్యురాంట్, మేరీ అల్లార్డ్ లకు జన్మించాడు. తల్లితండ్రులు కెనడాలోని క్వెబెక్ రాష్ట్రము నుండి వలస వచ్చిన ఫ్రెంచ్ సంతతి వారు. 1900లో న్యూ జెర్సీ లోని క్రైస్తవ పాఠశాల, కళాశాలలలో విద్యాభ్యాసము చేశాడు.
బోధనాచార్యుడు
తల్లి కోరిక ప్రకారము మతబోధకుడుగా శిక్షణ పొందవలెనని డ్యురాంట్ ఆశయము. కాని భవిష్యత్ లో ఒక గొప్ప తత్వవేత్తగా మారాడు. 1905లో సామ్యవాదమును మధించి అన్ని రాజకీయ పంథాల వెనుక అధికారవ్యామోహము నిద్రాణమై ఉంటుందని తేల్చాడు. 1907లో పట్టభద్రుడయ్యాడు. న్యూయార్క్ ఈవెనింగ్ జర్నల్ కు లేఖకునిగా వారానికి పది డాలర్ల జీతానికి కుదురుకున్నాడు. లైంగిక నేరములపై పలు వ్యాసాలు వ్రాశాడు. తరువాత న్యూజెర్సీ లోని సేటన్ హాల్ విశ్వవిద్యాలయములో ఆంగ్లము, లాటిన్, ఫ్రెంచ్ భాషల బోధకునిగా చేరాడు. అక్కడే గ్రంథాలయాధికారిగా కూడా పనిచేశాడు. 1911లో ఫెర్రర్ మోడర్న్ పాఠశాలలో బోధకునిగా చేరాడు. అచటనే తన జీవిత సహధర్మచారిణి ఛాయ కాఫ్ మన్ తటస్థపడింది. తన కన్నా 13 ఏండ్లు చిన్నదైన విద్యార్థిని ఛాయకు అరియల్ అని పేరు పెట్టాడు.
డ్యురాంట్ తన జీవిత మూడవ దశకములో ప్రేమ, తత్వశాస్త్రము, క్రైస్తవము, సామ్యవాదము కలగలిసిన ఒక విచారధారను రూపొందించాడు. 1913లో అధ్యాపక పదవి వదలి స్థానిక ప్రెస్బిటీరియన్ చర్చ్ లో 10 డాలర్ల చొప్పున ఉపన్యాసములు ఇవ్వడం మొదలుపెట్టాడు. ఈ ఉపన్యాసముల విషయములే భవిష్యత్ లో రాబోవు 'The Story of Civilization' కు ఆధారాలు.
రచయిత
డ్యురాంట్ వ్రాసిన ముఖ్య గ్రంథాలు:
తత్వశాస్త్ర గాథ (The Story of Philosophy) : ఇది చిన్న నీలపు రంగు పుస్తకాల మాలికగా ప్రారంభమై, విపరీతమగు ప్రజాదరణ పొంది 1926లో ఒకే పుస్తకముగా ప్రచురింపబడింది. ఈ పుస్తకము ద్వారా సంపాదించిన ధనముతో డ్యురాంట్ దంపతులు పలు దేశాల్లో పర్యటించి నాలుగు దశాబ్దాలు అవిశ్రాంతముగా 'సంస్కృతి గాథ' (The Story of Civilization) వ్రాయుటకు తోడ్పడింది. బోధనా వ్యాసంగము వదిలి పదకొండు సంపుటముల బృహత్ గ్రంథము వ్రాయబూనాడు.
సంస్కృతి గాథ:
మనోహరాబాద్ మండలం
మనోహరాబాద్ మండలం, తెలంగాణ రాష్ట్రం, మెదక్ జిల్లా లోని మండలం. 2016 లో జరిగిన జిల్లాల పునర్వ్యవస్థీకరణలో భాగంగా ఈ మండలాన్ని ఏర్పరచారు. దానికి ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం తూప్రాన్ రెవెన్యూ డివిజను లో భాగం. పునర్వ్యవస్థీకరణకు ముందు ఇది సిద్దిపేట్ డివిజనులో ఉండేది.ఈ మండలంలో 16 రెవెన్యూ గ్రామాలు ఉన్నాయి. నిర్జన గ్రామాలు లేవు. మండల కేంద్రం మనోహరాబాద్.
గణాంకాలు
thumb|2016 పునర్వ్యవస్థీకరణకు ముందు అవిభక్త మెదక్​ జిల్లా పటంలో మండల స్థానం 2016 లో జరిగిన పునర్వ్యవస్థీకరణలో ఏర్పడిన ఈ మండల వైశాల్యం 87 చ.కి.మీ. కాగా, జనాభా 25,903. జనాభాలో పురుషులు 13,065 కాగా, స్త్రీల సంఖ్య 12,838. మండలంలో 6,020 గృహాలున్నాయి.
2016 లో ఏర్పడిన మండలం
పునర్వ్యవస్థీకరణకు ముందు మనోహరాబాద్ గ్రామం ఇదే జిల్లా, సిద్దిపేట రెవెన్యూ డివిజను లోని తూఫ్రాన్ మండలం లో ఉండేది.2016 లో జరిగిన జిల్లాల పునర్వ్యవస్థీకరణలో భాగంగా తూఫ్రాన్ మండలం లోని 14 గ్రామాలు, ఇదే జిల్లా, ఇదే రెవెన్యూ డివిజను లోని  శివంపేట మండలం లోని 2 గ్రామాలు విడగొట్టుట ద్వారా ఈ మండలం 2016 అక్టోబరు 11 నుండి అమలులోకి వచ్చింది.
బయటి లింకులు
వర్గం:2016 లో ఏర్పాటైన తెలంగాణ మండలాలు
45వ భారతీయ అంతర్జాతీయ చలన చిత్రోత్సవం
45వ భారతీయ అంతర్జాతీయ చలన చిత్రోత్సవం 2014 నవంబరు 20 నుండి నవంబరు 30 వరకు గోవా లోని పనాజీ లో జరిగింది. ఈ వేడుకలో చైనా కేంద్రంగా ఉంది.
భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి. సినీనటి సీమా బిస్వాస్ జ్యూరీ సభ్యురాలిగా పనిచేసింది.
బయటి లింకులు
వర్గం:సినిమా పురస్కారాలు వర్గం:భారతీయ సినిమా వర్గం:భారత అంతర్జాతీయ చలన చిత్రోత్సవం
కళైమామణి
thumb|260x260px|తమిళనాడు ముఖ్యమంత్రి నుండి కలైమమణి అవార్డును అందుకుంటున్న నారదర్ చిత్రదృశ్యం కళైమామణి (అధికారికంగా జయలలిత అవార్డ్) తమిళనాడు రాష్ట్రంలో ప్రదానం చేయబడుతున్న ఒక పురస్కారం. ఈ పురస్కారాలను "తమిళనాడు ఐయల్ ఇసై నాటక మన్రమ్"‌ (తమిళనాడు సాహిత్య సంగీత నాటక ఫోరమ్‌) సాహిత్య, సంగీత, నాటక కళా రంగాలలో ఉత్తమ ప్రదర్శన ఇచ్చినవారికి ప్రకటిస్తున్నది. ఇంతవరకు 1450మందికి పైగా ఈ పురస్కారాన్ని స్వీకరించారు.
తమిళనాడు ప్రభుత్వం తమిళనాడు ఐయల్ ఇసై నాటక మన్రమ్‌కు కార్యదర్శిగా నర్తకి చిత్రా విశ్వేశ్వరన్‌ను, అధ్యక్షునిగా సినీసంగీత దర్శకుడు దేవాను నియమించింది.
బయటి లింకులు
. వర్గం:భారతీయ పురస్కారాలు వర్గం:సాహిత్య పురస్కారాలు వర్గం:తమిళ సంస్కృతి వర్గం:1954 స్థాపితాలు
2 కంట్రీస్
2 కంట్రీస్ (రెండు దేశలు) 2017, డిసెంబరు 29న విడుదలైన తెలుగు చలనచిత్రం. ఎన్. శంకర్ దర్శకత్వం వహించిన ఈ చిత్రంలో సునీల్, మనీషా రాజ్ నటించగా గోపి సుందర్ సంగీతం అందించాడు. కన్నడలో హిట్ అయిన 2 కంట్రీస్ సినిమాకు ఇది రిమేక్.
కథా నేపథ్యం
పల్లెటూరి కుర్రాడైన ఉల్లాస్ (సునీల్) బాధ్యత లేకుండా ఈజీ మనీ కోసం ప్రయత్నిస్తూ, డబ్బు సంపాదించటం కోసం తన స్నేహితులను, కుటుంబ సభ్యులను కూడా ఇబ్బందుల్లోకి నెడుతుంటాడు. ఒక రౌడీ దగ్గర తీసుకున్న అప్పు తీర్చలేక రెండు కాళ్ళులేని వాళ్ళ అమ్మాయిని పెళ్ళి చేసుకోవడానికి ఒప్పుకుంటాడు. కానీ అదే సమయంలో ఫారిన్ లో సెటిలైన తన చిన్ననాటి స్నేహితురాలు లయ (మనీషా రాజ్)తో పరిచయం అవుతుంది. ఆమెకు చెందిన కోట్ల ఆస్తి కోసం లయను పెళ్ళి చేసుకుంటాడు.
చిన్నతనంలో అమ్మ నాన్నలు విడిపోవటంతో మద్యానికి బానిసయిన లయ, తన అలవాట్లకు అడ్డురాడన్న నమ్మకంతో ఉల్లాస్ ను పెళ్ళి చేసుకుంటుంది. పెళ్ళి తరువాత లయ చెడు అలవాట్ల గురించి నిజం తెలుసుకున్న ఉల్లాస్, లయతో వాటిని మాన్పించి, ఆమెను మామూలు మనిషిని చేయాలనుకుంటాడు. ఉల్లాస్ ప్రేమను లయ అర్థం చేసుకుందా. ఈ ప్రయత్నంలో ఉల్లాస్ ఎలాంటి ఇబ‍్బందులు ఎదుర్కొన్నాడన్నది మిగతా కథ.
మార్కెటింగ్
2017, నవంబరు 24న పవన్ కళ్యాణ్ చేతుల మీదుగా ఈ చిత్రం టీజ‌ర్ విడుదలయింది.
ఇతర లంకెలు
వర్గం:2017 తెలుగు సినిమాలు వర్గం:ఎన్. శంకర్ దర్శకత్వం వహించిన చిత్రాలు వర్గం:సునీల్ నటించిన చిత్రాలు వర్గం:విజయ నరేష్ నటించిన చిత్రాలు వర్గం:సాయాజీ షిండే నటించిన చిత్రాలు వర్గం:చంద్రమోహన్ నటించిన సినిమాలు వర్గం:కృష్ణ భగవాన్ నటించిన చిత్రాలు
46వ భారతీయ అంతర్జాతీయ చలన చిత్రోత్సవం
భారతీయ అంతర్జాతీయ చలన చిత్రోత్సవం 1952లో స్థాపించబడింది. ఆసియాలో జరుగుతున్న అత్యంత ముఖ్యమైన చలన చిత్రోత్సవాలలో ఇదీ ఒకటి. భారతదేశంలోని పశ్చిమ తీరంలో గోవా రాష్ట్రంలో ప్రతిఏటా ఈ చిత్రోత్సవం జరుగుతుంది. ప్రపంచంలోని సినిమావాళ్లకు చలనచిత్ర కళపై నైపుణ్యాన్ని ప్రదర్శించడానికి ఒక వేదికను అందించడమే ఈ చిత్రోత్సవం లక్ష్యం. దీనిద్వారా దేశాల చలన చిత్ర సంస్కృతులను వారి సామాజిక, సాంస్కృతిక నేపథ్యాలను అర్థం చేసుకోవడానికి, అభినందించడానికి ఈ చిత్రోత్సవం దోహదం చేస్తుంది, ప్రపంచదేశాల ప్రజలలో స్నేహం, సహకారాన్ని ప్రోత్సహిస్తుంది. ఫిల్మ్ ఫెస్టివల్స్ డైరెక్టరేట్ (సమాచార, ప్రసార మంత్రిత్వ శాఖ ఆధ్వర్యంలో), గోవా రాష్ట్ర ప్రభుత్వం సంయుక్తంగా ఈ ఉత్సవాన్ని నిర్వహిస్తాయి.
ప్రారంభ సినిమా
"ది మ్యాన్ హూ న్యూ ఇన్ఫినిటీ"
ముగింపు సినిమా
"ది క్లాన్"
ప్రపంచ హోమియోపతి దినోత్సవం
ప్రపంచ హోమియోపతి దినోత్సవం (ఆంగ్లం: World Homeopathy Day) ప్రతి ఏట ఏప్రిల్ 10న ప్రపంచవ్యాప్తంగా నిర్వహిస్తారు. హోమియోపతి పితామహుడు డాక్టర్ క్రిస్టియన్‌ ఫ్రెడ్రిక్‌ సామ్యేల్‌ హనెమన్‌ జయంతి సందర్భంగా ఈ దినోత్సవాన్ని జరుపుకుంటారు.
చరిత్ర
హోమియోపతీ అనేది ప్రపంచవ్యాప్తంగా ప్రాచుర్యంలో ఉన్న ఒక వైద్యవిధానం. జర్మన్‌ దేశానికి చెందిన డా. క్రిస్టియన్‌ ఫ్రెడ్రిక్‌ సామ్యేల్‌ హనెమన్‌ అనే ఫిజిషియన్‌ 1796లో ఈ వైద్యవిధానాన్ని, ఈ మాటని కనిపెట్టాడు.
మలేరియా వ్యాధి నివారణకు సంకోనబెరడుతో చేసిన మందువాడుతారని తెలుసుకున్న హనెమన్‌ ఆ బెరడు మలేరియాను ఏ విధంగా నివారిస్తుందో తెల్సుకోవాలనుకున్నాడు. అందుకోసం సింకోనా బెరడుతో కషాయం తయారు చేసుకొని తనమీద తన స్నేహితులమీద ప్రయోగాలు జరిపి, ఏ ఔషదమైతే ఆరోగ్యవంతునిలో ఒక వ్యాధి లక్షణాలను కలుగజేస్తుందో ఆ లక్షణాలున్న వ్యాధికి ఆ ఔషదం ఇచ్చినప్పుడు వ్యాధి నయమవుతుందని తెలుసుకున్నాడు. తన ప్రయోగ ఫలితాలను గురించి 1976లో లాన్సెట్‌ జర్నల్‌లో ప్రచురించడంతోపాటు, ఈ నూతన వైద్య విధానికి హోమియోపతి గా నామకరణం చేశాడు.
మూలాలు
వర్గం:దినోత్సవాలు వర్గం:అంతర్జాతీయ దినములు వర్గం:ఉత్సవాలు
నలమాద పద్మావతిరెడ్డి
నలమాద పద్మావతి రెడ్డి తెలంగాణ రాష్ట్ర రాజకీయ నాయకురాలు. భారత జాతీయ కాంగ్రెస్ తరపున 2014 నుండి 2018 వరకు కోదాడ అసెంబ్లీ నియోజకవర్గం ఎమ్మెల్యేగా ప్రాతినిథ్యం వహించింది.
జననం
పద్మావతిరెడ్డి 1967, జూన్ 17న ఆర్. ధనంజయరెడ్డి, ఉమాదేవి దంపతులకు తెలంగాణ రాష్ట్రం, హైదరాబాదులో జన్మించింది.
విద్యాభ్యాసం
పద్మావతిరెడ్డి కళాత్మక (ఆర్కిటెక్చర్) విద్యలో పట్టభద్రుడయింది. రిషి వ్యాలీ పాఠశాలలో, హైదరాబాదు లోని జవహార్ లాల్ నెహ్రూ సాంకేతిక విశ్వవిద్యాలయంలో చదువుకుంది. బెంగుళూరులో అంతర్గత రూపకల్పన (ఇంటీరియర్ డిజైనింగ్) విద్యను అభ్యసించింది.
రాజకీయ ప్రస్థానం
పద్మావతిరెడ్డి కోదాడ అసెంబ్లీ నియోజకవర్గం నుంచి తొలి మహిళా పోటీదారుణి. 2014 తెలంగాణ అసెంబ్లీ ఎన్నికల్లో 13,374 ఓట్ల తేడాతో సమీప ప్రత్యర్థిని ఓడించి మొదటిసారిగా ఎమ్మెల్యేగా ఎన్నికయింది. ఆ ఎన్నికల్లో పద్మావతిరెడ్డి 81,966 ఓట్లు రాగా, బొల్లం మల్లయ్య యాదయ్య 68,592 ఓట్లు వచ్చాయి. 2018 అసెంబ్లీ ఎన్నికల్లో ఆమె టిఆర్ఎస్ అభ్యర్థి బొల్లం మల్లయ్య యాదవ్ చేతిలో ఓటమి పాలైంది. 2019లో హుజూర్‌నగర్ ఉప ఎన్నికల్లో టిఆర్ఎస్ అభ్యర్థి శానంపూడి సైదిరెడ్డి చేతిలో ఓటమి పాలు అయ్యారు.
వ్యక్తిగత జీవితం
ఈవిడ 1990, ఏప్రిల్ 1న తెలంగాణ ప్రదేశ్ కాంగ్రెస్ కమిటీ మాజీ అధ్యక్షుడు, మాజీ మంత్రి నలమాద ఉత్తమ్ కుమార్ రెడ్డి ని వివాహం చేసుకుంది.
మూలాలు
వర్గం:హైదరాబాదు జిల్లా మహిళా రాజకీయ నాయకులు వర్గం:జీవిస్తున్న ప్రజలు వర్గం:భారత జాతీయ కాంగ్రెస్ నాయకులు వర్గం:సూర్యాపేట జిల్లా నుండి ఎన్నికైన మహిళా శాసన సభ్యులు వర్గం:తెలంగాణ శాసన సభ్యులు (2014) వర్గం:1967 జననాలు
మోదుకూరి జాన్సన్
మోదుకూరి జాన్సన్ (ఆగష్టు 8, 1936 - డిసెంబరు 24, 1988) నటుడు, నాటక రచయిత. 1970లో ఆదుర్తి సుబ్బారావు దర్శకత్వంలో అక్కినేని హీరోగా నటించిన 'మరో ప్రపంచం' సినిమా ద్వారా రచయితగా పరిచయం అయ్యారు.
జననం - విద్యాభ్యాసం - ఉద్యోగం
వీరు గుంటూరు జిల్లా కొలకలూరు గ్రామంలో 1936, ఆగష్టు 8 తేదీన జన్మించారు. వీరు ప్రాథమిక విద్యాభ్యాసం దుగ్గిరాల, గుంటూరులో చేసిన తర్వాత ఆంధ్ర విశ్వ కళాపరిషత్ నుంచి డిగ్రీ తీసుకున్నారు. తెనాలి లో కొంతకాలం న్యాయవాది గా పనిచేశారు,
నాటకరంగ ప్రస్థానం
ఢిల్లీలో జరిగిన అంతర్ విశ్వవిద్యాలయ యువజనోత్సవాలలో పాల్గొని బహుమతులు అందుకున్నారు. వీరు నటనాలయం, దేవాలయం, హృదయాలయ, సిలువభారం మొదలైన నాటకాలు రాసి ప్రదర్శించారు. ఢక్కాభిషేకం నవల రాశారు. రాగ హృదయం అనే రూపకానికి నేపథ్యగానం అందించారు. ఛండాలిక, పైరుపాట సంగీత రూపకాలకు సంగీత దర్శకత్వం వహించారు.
సినీరంగ ప్రస్థానం
మోదుకూరి రాసిన నటనాలయం నాటకం అప్పట్లో ఎంతో పేరు తెచ్చుకుంది. ఆ నాటకం చూసే అక్కినేని నాగేశ్వరరావు - ఆదుర్తి సుబ్బారావు లు తమ సొంత చిత్రమైన మరో ప్రపంచం సినిమాకు సంభాషణల రచయితగా అవకాశం ఇచ్చారు. వీరు కరుణామయుడు (1978), ఇంద్రధనుస్సు (1978), మానవుడు - దానవుడు (1972), విచిత్ర దాంపత్యం (1971), డబ్బుకు లోకం దాసోహం (1973), ఆంధ్ర కేసరి, దేశోద్ధారకులు మొదలైన సినిమాలకు సంభాషణలు రాశారు.
మరణం
వీరు 1988, డిసెంబరు 24 తేదీన గుండెపోటుతో హఠాన్మరణం చెందారు.
బయటి లింకులు
వర్గం:తెలుగు సినిమా రచయితలు వర్గం:1936 జననాలు వర్గం:1988 మరణాలు వర్గం:నంది ఉత్తమ స్క్రీన్‌ప్లే రచయితలు వర్గం:గుంటూరు జిల్లా సినిమా రచయితలు వర్గం:నాటక రచయితలు వర్గం:గుంటూరు జిల్లా రంగస్థల నటులు
కాకినాడ శ్యామల
కాకినాడ శ్యామల ప్రముఖ రంగస్థల, సినిమానటి. ఈమె దాదాపు 200 సినిమాల వరకు తెలుగు, తమిళ భాషలలో నటించింది.
విశేషాలు
ఈమె పుట్టింది పెరిగింది కాకినాడలో. ఈమె చిన్నతనంలోనే తండ్రి మరణించాడు. జోసెఫ్ కాన్వెంటు బోర్డింగ్ స్కూలులో 8వ తరగతి వరకు చదివింది. ఈమెకు చిన్నతనం నుండే సినిమాలలో పాటలు పాడాలన్న కోరిక ఉండేది. ఈమె తొలిసారి "వేరు పడి తీరాలి" అనే నాటకంలో నటించి రంగస్థలంపై కాలుమోపింది. ఈమె నాటకాలలో నటించడం మొదట కుటుంబసభ్యులకు యిష్టం లేకున్నా ఆ తరువాత ఆమెను ప్రోత్సహించారు. ఈమె చింతామణి, వసంతసేన, ఛాయ, ప్రమీల వంటి పౌరాణిక పాత్రలలో ఈమె రాణించింది. మరో మొహెంజొదారో, కన్యాశుల్కం, రాగరాగిణి, లావాలో ఎర్రగులాబీ, రాజీవం మొదలైన సాంఘిక నాటకాలలో నటించి అనేక బహుమతులు పొందింది. ఈమె మరోచరిత్ర సినిమాలో తొలిసారి వెండితెరపై నటించింది.
సినిమాల జాబితా
ఈమె నటించిన తెలుగు సినిమాలలో కొన్ని:
మూలాలు
వర్గం:తెలుగు సినిమా నటీమణులు వర్గం:తమిళ సినిమా నటీమణులు వర్గం:తూర్పు గోదావరి జిల్లా సినిమా నటీమణులు వర్గం:కన్యాశుల్కం నాటకం ప్రదర్శించిన ఆంధ్రప్రదేశ్ వ్యక్తులు
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ శతాబ్ది ఎక్స్‌ప్రెస్ తరగతికి చెందిన ఎక్స్‌ప్రెస్ రైలు.భారతీయ రైల్వేలు నిర్వహిస్తున్న ఈ రైలు పంజాబ్ రాష్ట్రంలో గల ప్రముఖ పట్టణం అయిన అమృత్‌సర్ నుండి భారతదేశ రాజధాని ఢిల్లీ లో గల న్యూఢిల్లీ రైల్వే స్టేషన్ వరకు ప్రయాణిస్తుంది.
ప్రయాణ మార్గం
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ ఢిల్లీ, హర్యానా, పంజాబ్ రాష్ట్రాల్లో ప్రయాణిస్తూ అంబాలా,లుధియానా,జలంధర్,బియాస్ ల గుండా ప్రయాణిస్తూ న్యూఢిల్లీ రైల్వే స్టేషన్ చేరుతుంది.
కోచ్ల అమరిక
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ లో ఒక మొదటి తరగతి ఎ.సి భోగీ,ఒక అనుభుతి ఎ.సి భోగి,14 ఎ.సి రెండవ తరగతి ఎ.సి భోగీలు,2 జనరేటర్ల తో కలిపి మొత్తం 18 భోగీలుంటాయి. పాంట్రీకార్ సదుపాయం లేకపోయినప్పటికి ప్రయాణీకులకు ఉపాహారం, ఉదయకాల ఉపాహారం, భోజనాలు, కాఫీ లేదా టీ, ఒక లీటరు నీరు సీసా, క్యాన్‌లో ఉండే జ్యూస్ ఒక గ్లాసు అందిస్తారు.
సమయ సారిణి
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ ఉదయం 4గంటల 55నిమిషాలకు అమృత్‌సర్ లో 12014 నెంబరుతో బయలుదేరి బియాస్,జలంధర్,లుధియానా,అంబాలా ల మీదుగా ప్రయాణిస్తూ ఉదయం 11గంటలకు న్యూఢిల్లీ రైల్వే స్టేషన్ చేరుతుంది. !సం !కోడ్ !స్టేషను పేరు !రాక !పోక !ఆగు సమయం !ప్రయాణించిన దూరం తిరుగు ప్రయాణంలో న్యూఢిల్లీ రైల్వే స్టేషన్ లో సాయంత్రం 4గంటల 30నిమిషాలుకు 12013 నెంబతుతో బయలుదేరి రాత్రి  10గంటల 30నిమిషాలకు అమృత్‌సర్ చేరుతుంది. !సం !కోడ్ !స్టేషను పేరు !రాక !పోక !ఆగు సమయం !ప్రయాణించిన దూరం
ట్రాక్షన్
అమృత్‌సర్-క్రొత్త ఢిల్లీ శతాబ్ది ఎక్స్‌ప్రెస్ కు ఘజియాబాద్ లోకోషెడ్ అధారిత WAP-7/WAP-5 ఎలక్ట్రిక్ లోకోమోటివ్ను ఉపయోగిస్తున్నారు.
మూలాలు
వర్గం:శతాబ్ది ఎక్స్‌ప్రెస్ వర్గం:ఢిల్లీ రైలు రవాణా వర్గం:హర్యానా రైలు రవాణా వర్గం:పంజాబ్ రైలు రవాణా
మారియన్ కార్పెంటర్
thumb|మారియన్ కార్పెంటర్ మరియన్ ఆండర్ సన్ కార్పెంటర్ (మార్చి 6, 1920 – అక్టోబరు 29, 2002), వాషింగ్టన్, డి.సి., శ్వేత సౌధం కవర్ చేసిన, అమెరికా ప్రెసిడెంట్ తో పర్యటించిన మొట్టమొదటి అమెరికా మహిళా ప్రెస్ ఫోటోగ్రాఫర్. 1940లలోనే ఆమె లింగ బేధానికి వ్యతిరేకంగా ఉద్యోగంలో ముందుకు సాగింది. అప్పటికి ఆడపిల్లంటే పెళ్ళి చేసుకుని, పిల్లలను కని, ఇంట్లో ఉండాలి అన్నట్టుగా సమాజం ఉండేది. కానీ 1949లో ఆమె రెండో వివాహం తరువాత వాషింగ్టన్ లో పని చేయడానికి వెళ్ళింది.
1951లో విడాకులైన తరువాత, తన తల్లికీ, కొడుక్కీ సేవ చేసేందుకు సెయింట్ పాల్, మిన్నెసొటాలో నర్సుగా పని చేసింది ఆమె. అయితే ఆమె 82 ఏళ్ళ వయసులో చనిపోయే వరకూ ఫోటోగ్రఫీ  చేసింది. చనిపోయేంత వరకూ ఆమె మార్గదర్శకురాలిగా గుర్తింపు పొందింది.
కుటుంబం, తొలినాళ్ళ కెరీర్
మిన్నెసొటా రాష్ట్ర ముఖ్య పట్టణమైన సెయింట్ పాల్ నగరంలో జన్మించి మారియస్ కార్పెంటర్.
మూలాలు
వర్గం:1920 జననాలు వర్గం:2002 మరణాలు వర్గం:అమెరికా వ్యక్తులు
ఆరె మరాఠి
చరిత్ర
thumb|ఆరె మరాఠి లకు చెందిన సురభి కమలాబాయి చిత్రం సురభి కమలాబాయి, సురభి బాలసరస్వతి ఈ కులం వారే. శతాబ్దాల క్రిందట మహారాష్ట్ర నుంచి వీరి పూర్వీకులు ఆంధ్ర ప్రాంతానికి వలస వచ్చారు. వీరు సంచార జీవులు.
సామాజిక జీవనం సంస్కృతి
ఎక్కడైనా నాటక ప్రదర్శన ఉంటే పటాలం మొత్తం తరలిపోతారు. రాత్రి పూట ముఖానికి రంగుపూసుకుని వేషం కడతారు. సురభి టైమ్‌ను కచ్చితంగా పాటిస్తుంది అనే గుర్తింపు ఉంది. ప్రేక్షకుల అభిరుచి మేరకు కాలానుగుణంగా చోటుచేసుకుంటున్న పరిణామాలు ఆకళింపు చేసుకుంటూ ఎప్పటికప్పుడు నవ్యతను రంగరించి, సునిశిత హాస్యాన్ని మేళవించి ప్రదర్శించటంలో వీరు దిట్టలు. కనుకనే నేటికీ సురభి కళాకారుల ప్రదర్శన అంటే ప్రాధాన్యతను సంతరించుకొంటోంది. ముదివగ్గుల నుంచి అడ్డాలలో బిడ్డల వరకు ఏదో ఒక పాత్ర పోషిం చాల్సిందే. దశాబ్దాల కిందట బండెనక బండికట్టి పటాలం మొత్తం ఒక గ్రామానికి వెళితే కొన్ని నెలలపాటు అక్కడే ఉండేవారట. ఆ తర్వాత మరో గ్రామం, ఇలా గ్రామాలు పట్టి తిరగటంతో తరతరాలుగా విద్యకు స్థిరనివాసానికి దూరమయ్యారు.
వృత్తి
సినిమాలు, టీవీలు, కేబుల్‌ కనెక్షన్‌లు, సిడీలు రావటంతో నాటకాలకు ఆదరణ మరింత తగ్గింది. 35 ఏళ్ల క్రిందట పెద్ద సంఖ్యలో సమాజాలుగా ఉన్న సురభి నేడు ఐదు నాట్యమండలులుగా కుచించుకుపోయింది. స్టూ్స్, డ్రెస్‌ మెటీరియల్‌, మేకప్‌ మెటీరియల్‌ ధర విపరీతంగా పెరిగింది. భారీ సెట్టింగులు, ఇతర సామాగ్రిని తరలించాలంటే లారీ కిరాయి విపరీతంగా పెరిగింది. కనుకనే కళా కారులు బతుకు దెరువు కోసం దారులు వెతుక్కో వాల్సివచ్చింది. అయితే వారు ఎక్కడికి వెళ్లినా కళను మాత్రం విడి చిపెట్టలేదు. మేకప్‌మెన్‌గానో, ఆర్కె స్ట్రాలోనో, కాస్ట్యూమ్స్ సరఫరాలోనో ఉండి సేవలంది స్తున్నారు. ఇప్పటికీ టివీ, సినీ రంగంలో వీరి పాత్ర స్పష్టంగా నిపిస్తోంది. తోలుబొమ్మలాట తోలు బొమ్మలాట కళాకా రులు కూడా ఈ కులంలోని వారే. తోలుబొమ్మలాటకు కావలసిన చర్మం, రంగులు అన్నీ వీరే సమకూర్చుకుంటారు. తోలుబొమ్మలాట ద్వారా రామాయణం, మహాభారతంలోని ఏ అంశాన్ని ప్రదర్శించినా రోమా లు నిక్కబొడవాల్సిందే. అంత హృద్యంగా బొమ్మలు వేయటంతోపాటు, వాటినే ఆడించి రక్తి కట్టిస్తారు. ప్రదర్శనలో అవి దెబ్బతింటే క్షణాలలో వాటిని రిపేర్‌ చేయగల సత్తా కూడా వీరిలో ఉంది.
సమస్యలు
గత ఏడాది వరకు వీరు అగ్రకులాలుగా పరిగణించ బడటంతో ఎటువంటి రిజర్వేషన్లు లేకపోయాయి. ఆరె మరాఠిలను ఎస్.టి.లలో చేర్చాలని, తమ కులానికి ప్రత్యేకంగా ఆడిటోరియం వసతి కల్పించి ఇచ్చి ప్రోత్సాహించాలని వీరు కోరుతున్నారు.
మూలాలు
వర్గం:కులాలు
ఫిలిం గ్రెయిన్
ఫిలిం గ్రెయిన్  (ఆంగ్లం: Film Grain) ఫిలిం ఫోటోగ్రఫీ లో కనబడే అవాంఛిత లక్షణం. ఫిలిం లో ఉండే సిల్వర్ కాంపొనెంట్ ల వలన ఇది ఏర్పడుతుంది. ఫిలిం గ్రెయిన ఏర్పడితే ఫోటోపై సన్నని నూక పోసినట్లు మసకగా కనబడుతుంది. పాత తరం ఫోటోగ్రఫీ లో దీనిని ఫిలిం యొక్క అవలక్షణం గా పరిగణించి, ఫోటోలలో ఇది రాకుండా ఉండటానికి పలు ప్రయత్నాలు చేసేవారు. కానీ ఫిలిం విప్లవం వచ్చిన తర్వాత ఇది ఎలా వస్తుందో తెలుసుకొని ఫిలిం ప్రేమికులు దీనిని అదే పనిగా తమ ఫిలిం ఫోటోలపై రప్పించటం మొదలు పెట్టారు. దీనిని ఫిలిం యొక్క కళాత్మక లక్షణంగా పరిగణించటం మొదలు పెట్టారు.
కారణాలు
పై కారణాల వలన సిల్వర్ కాంపొనెంట్ లు అతిగా రసాయనిక చర్యకు గురి అయ్యి ఫోటోల పై గ్రెయిన్ కనబడుతుంది.
ఇవి కూడా చూడండి
వర్గం:ఫోటోగ్రఫీ సాంకేతిక అంశాలు
Film Grain
అష్టదిక్పాలకులు
వర్గం:దిక్కులు
అటల్ బిహారీ వాజపేయి వైద్య విశ్వవిద్యాలయం
అటల్ బిహారీ వాజపేయి వైద్య విశ్వవిద్యాలయం (అటల్ బిహారీ వాజ్‌పేయి మెడికల్ యూనివర్శిటీ) (ఎబివిఎంయు) అనేది భారతదేశంలోని ఉత్తరప్రదేశ్ లోని లక్నోలోని ఒక రాష్ట్ర విశ్వవిద్యాలయం. ఇది లక్నోలోని మాల్ అవెన్యూలోని ట్రాన్సిట్ క్యాంపస్ నుండి 2020 లో ప్రారంభమవుతుందని భావిస్తున్నారు. ఇది ఉత్తర ప్రదేశ్ రాష్ట్రంలోని అన్ని ప్రభుత్వ, ప్రైవేట్ వైద్య, దంత, పారామెడికల్, నర్సింగ్ కళాశాలలను ధ్రువీకరిస్తుంది. ఇది ఉత్తర ప్రదేశ్ శాసనసభ 2018 యొక్క చట్టం 42 ద్వారా స్థాపించబడింది.
మూలాలజాబితా
వర్గం:విశ్వవిద్యాలయాలు
హైదరాబాద్ క్రికెటర్ల జాబితా
హైదరాబాద్ క్రికెట్ జట్టు తరపున అనేకమంది క్రికెట్లరు ఫస్ట్-క్లాస్, లిస్టు ఎ, ట్వంటీ20 క్రికెట్ లలో మ్యాచ్ లు అడారు. వారి పేర్లను జాబితాగా కింద ఇవ్వబడింది. (బోల్డ్‌ అక్షరాలలో ఉన్న ఆటగాళ్లు అంతర్జాతీయ క్రికెట్‌లో ఆడారు.)
2019/20 సీజన్ చివరిలో చివరిగా అప్‌డేట్ చేయబడింది.
మూలాలు
వర్గం:క్రికెట్ క్రీడాకారులు వర్గం:హైదరాబాదు వర్గం:తెలంగాణ క్రికెట్ క్రీడాకారులు
లావు బాలగంగాధరరావు
thumb|లావు బాలగంగాధరరావు ఎల్‌బిజి గా ప్రసిద్ధి చెందిన లావు బాలగంగాధరరావు (ఆగస్టు 3, 1921 - మార్చి 28, 2003) భారత కమ్యూనిస్టు పార్టీ - మార్క్సిస్టు నాయకుడు. కమ్యూనిస్టు పార్టీ యొక్క అంధ్ర ప్రదేశ్ రాష్ట్ర కార్యదర్శిగాను, పాలిట్‌బ్యూరో సభ్యునిగానూ, కేంద్రకమిటీ సభ్యునిగాను అనేక పర్యాయాలు పనిచేశాడు. ఈయన గుంటూరు జిల్లా తెనాలి తాలూకా కాప్ర గ్రామంలో 1921, ఆగస్టు 3 న సుబ్రహ్మణ్యం, లక్ష్మీకాంతమ్మ దంపతులకు జన్మించాడు. సుందరయ్య విజ్ఞాన కేంద్రం నిర్వాహక ట్రస్టీగా పనిచేసిన బాలగంగాధరరావు, 2000 సంవత్సరంలో సుందరయ్య విజ్ఞాన కేంద్రంలోని గ్రంథాలన్నీ వరద నీటిలో మునిగిపోగా, హుటాహుటిన పునరుద్ధరణ, పరిరక్షణా పనులకు, రెండు కోట్ల రూపాయలు ప్రోగు చేసి, రెండేళ్ళలోనే గ్రంథాలయాన్ని యాధాస్థితి తెచ్చేందుకు విశేష కృషి సలిపాడు.
బాల్యం
బాలగంగాధరరావు ప్రాథమిక విద్య స్వగ్రామమైన క్రాప లోనే సాగింది. తరుమెళ్లలో ఉన్నతపాఠశాల, గుంటూరు ఎసి కాలేజీలో ఇంటర్మీడియట్‌, డిగ్రీను చదివాడు. విద్యార్థి దశ నుంచే ఈయన రాజకీయాల పట్ల ఎక్కువ మక్కువ చూపారు. చదువుతుండగానే 1937లో కొత్తపట్నం రాజకీయపాఠశాలకు హాజరయ్యారు. ఆతరువాత ఏడాదికే కమ్యూనిస్టు పార్టీలో సభ్యత్వం పొందారు. విద్యార్థి ఉద్యమంలో క్రియాశీల పాత్ర పోషించారు. ఎల్‌బిజి ఇంటర్లో చేరేసరికే మాకినేని బసవపున్నయ్య అదే కళాశాలలో బిఎ చదువుతున్నారు. తన చెల్లెలు జగదాంబతో మాకినేని బసవపున్నయ్య వివాహం 1938 మే 5న ఎల్‌బిజినే స్వయంగా జరిపించాడు. బిఏ చివరి సంవత్సరం వచ్చేసరికి ఆయనపై అరెస్టు వారెంటు జారీ అయింది. దాంతో ఆయన అజ్ఞాతవాసంలోకి వెళ్ళవలసివచ్చింది.
ఉద్యమాల బాటలో
1939 నుంచి కమ్యూనిస్టు ఉద్యమంలో చురుకుగా పాల్గొన్న బాలగంగాధరరావు ఎమర్జెన్సీ సయయంలో అరెస్టయ్యి కొంతకాలం జైల్లో గడిపాడు. ఆయన మొత్తం జీవితంలో 11 ఏళ్లకు పైగా అజ్ఞాతంలో జీవించాడు. బాలగంగాధరరావు 1980 ఎన్నికలలో తెనాలి నియోజకవర్గం నుండి లోక్ సభకు కమ్యూనిస్టు పార్టీ - మార్క్సిస్టు అభ్యర్థిగా పోటీచేసి, తన ప్రత్యర్థి మేడూరి నాగేశ్వరరావు చేతిలో ఓడిపోయాడు.
మరణం
కమ్యూనిస్టు కురువృద్ధుడు లావు బాలగంగాధర రావు 80 ఏళ్ల వయసులో అస్వస్థతతో, హైదరాబాద్‌ లోని నిజాం వైద్య విజ్ఞాన సంస్థ (నిమ్స్‌) లో చికిత్స పొందుతూ 2003, మార్చి 28 న మరణించాడు. ఈయన అంత్యక్రియలు విజయవాడలో జరిగాయి.
మూలాలు
)
భారతదేశంలో స్త్రీవాదం
భారతీయ మహిళలకు సమాన అవకాశాలు, సాంఘిక, ఆర్థిక, రాజకీయ హక్కులు స్థాపించడం, నిర్వచించడం, రక్షించడం అనేవి లక్ష్యాలుగా కలిగిన ఉద్యమాలన్నిటినీ కలిపి '''భారతదేశంలో స్త్రీవాదం అని చెప్పుకోవచ్చు. భారతీయ సమాజంలో మహిళా హక్కుల కోసం జరుగుతున్న ప్రయత్నం ఇది. '''ప్రపంచ వ్యాప్తంగా ఉన్న స్త్రీవాద ఉద్యమాల్లాగానే భారతేదశంలోని స్త్రీవాద ఉద్యమం కూడా లింగ సమానత్వాన్ని కోరుతుంది. ఈ లింగ సమానత్వం అనేదాంట్లో సమాన వేతనాలు అందుకునే హక్కు, విద్య, వైద్యం వంటివి పురుషులతో సమానంగా పొందే హక్కు, సమానమైన రాజకీయ హక్కులు వంటివి ఉన్నాయి. Indian feminists also have fought against culture-specific issues within India's patriarchal society, such as inheritance laws and the practice of widow immolation known as Sati.
References
వర్గం:భారతదేశ సంస్కృతి వర్గం:స్త్రీవాదం
రామచంద్రాపురం మండలం (సంగారెడ్డి జిల్లా)
రామచంద్రాపురం మండలం, తెలంగాణ రాష్ట్రంలోని సంగారెడ్డి జిల్లాకు చెందిన మండలం. మండల కేంద్రం, రామచంద్రాపురం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం మెదక్ జిల్లా లో ఉండేది. ప్రస్తుతం ఈ మండలం సంగారెడ్డి రెవిన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలంలో 9 రెవెన్యూ గ్రామాలు ఉన్నాయి. అందులో ఒకటి నిర్జన గ్రామం.
గణాంకాలు
thumb|2016 పునర్వ్యవస్థీకరణకు ముందు, అవిభక్త మెదక్ జిల్లాలో మండల స్థానం 2011 భారత జనాభా గణాంకాల ప్రకారం పట్టణ జనాభా- మొత్తం 1,17,110 - పురుషులు 60,061 - స్త్రీలు 57,049. 2016 లో జరిగిన పునర్వ్యవస్థీకరణ తరువాత, ఈ మండల గణాంకాలేమీ మారలేదు. మండల వైశాల్యం 76 చ.కి.మీ. కాగా, జనాభా 117,110. జనాభాలో పురుషులు 60,041 కాగా, స్త్రీల సంఖ్య 57,069. మండలంలో 28,066 గృహాలున్నాయి.
మండలంలోని రెవిన్యూ గ్రామాలు.
గమనిక:నిర్జన గ్రామం ఒకటి పరిగణనలోకి తీసుకోలేదు
మాకినేని బసవపున్నయ్య
మాకినేని బసవపున్నయ్య  (1914 -1992) రాజ్య సభ సభ్యునిగా, సి.పి.ఐ. (మార్కిస్ట్) అగ్ర నాయకుడిగా
మార్క్స్, లెనిన్ సిద్ధాంతాలకు కట్టుబడి జీవితాంతం పీడిత ప్రజల విముక్తి కోసం అవిశ్రాంతంగా పోరాడిన కమ్యూనిస్ట్ యోధుడు. తెలంగాణా రైతాంగ పోరాటములో ప్రముఖ పాత్ర వహించాడు.
జననం
ఈయన గుంటూరు జిల్లా తూర్పుపాలెం (చెరుకుపల్లి)లో 1914, డిసెంబరు 14 న మాకినేని వెంకటప్పయ్య దంపతులకు జన్మించాడు. రేపల్లె, మచిలీ పట్నంలో చదివి ఆ తరువాత 1936 లోగుంటూరు ఆంధ్ర క్రైస్తవ కళాశాలలో బి.ఎ చదివాడు.
రాజకీయ ప్రస్థానం
1930లో స్వాతంత్ర్య పోరాటములో పాలు పంచుకొని, కాంగ్రెస్ నాయకత్వము ఉద్యమాన్ని తాత్కాలికంగా ఆపు చేయడంతో అసంతృప్తి చెంది 1934 లో కమ్యూనిస్ట్ పార్టీలో చేరాడు. గుంటూరు జిల్లా పార్టీ ఆర్గనైజర్ గా 1934-40 కాలంలో పనిచేశాడు. 1936లో జరిగిన విద్యార్థిసంఘం సంస్థాపక మహాసభలో జతీయ స్థాయి ఉప కార్యదర్శిగా ఎన్నికయ్యాడు. 1940 వరకు ఆంధ్ర రాష్ట్ర విద్యార్థిసంఘం కార్యదర్శిగా విద్యార్థిఉద్యమం నడిపాడు. అదే సంవత్సరం గుంటూరు జిల్లా పార్టీ కార్యదర్శి బాధ్యత స్వీకరించాడు. 1943లో పార్టీ రాష్ట్ర కార్యదర్శివర్గ సభ్యుడిగా ఎన్నికయ్యాడు. 1948లో కలకత్తాలో జరిగిన సి.పి.ఐ ద్వితీయ మహాసభలో కేంద్ర కమిటీకి ఎన్నికయ్యాడు. ఆ తరువాత 1950లో పొలిట్ బ్యూరోకి ఎన్నికయ్యాడు. ఆ స్థానంలో 40 సంవత్సరాలు కొనసాగాడు.
మార్క్స్, లెనిన్ సిద్ధాంతాలకు కట్టుబడి జీవితాంతం పీడిత ప్రజల విముక్తి కోసం పోరాడాడు. తెలంగాణా రైతాంగ పోరాటములో ప్రముఖ పాత్ర వహించాడు. సుందరయ్య లాంటి నాయకులతో కలిసి తెలంగాణా సాయుధ పోరాటములో పాల్గొన్నాడు. 1957లో జరిగిన ప్రపంచ కమ్యూనిస్ట్ పార్టీల మహాసభలలో మావొసేతుంగ్, లీషావ్ చీ, చౌ ఎన్ లై లతో చర్చలు జరిపాడు. కమ్యూనిస్ట్ సిద్ధాంతము పట్ల నిబద్ధతతో బాటు ప్రగాఢమైన దేశభక్తి కలవాడు.
కమ్యూనిస్ట్ పార్టీ చీలిక
భారతదేశములో విప్లవ సాధనకు అనుసరించవలిసిన వ్యూహం గురించి కమ్యూనిస్ట్ పార్టీలో చర్చ మొదలు పెట్టాడు. ఈ చర్చ చివరకు 1964లో సి.పి.ఐ (యం) ఆవిర్భావానికి దారి తీసింది. ఈ సందర్భములో బసవపున్నయ్య సోవియట్ కమ్యూనిస్ట్ నాయకులమాలటొవ్, సుస్లోవ్, మాలెంకోవ్ లతో చర్చలు జరిపాడు.
చైనాతో యుద్ధం సందర్భముగా కాంగ్రెస్ ప్రభుత్వము రెండు సార్లు జైలులో పెట్టింది. బసవపున్నయ్య ఆనాడు చెప్పిన అంశాలను చాలాకాలము తరువాత భారత పాలక వర్గాలు అంగీకరించాయి.
రాజ్య సభ సభ్యుడు
రాజ్యసభ సభ్యునిగా ఆంధ్ర ప్రదేశ్ నుండి 1952 ఏప్రియల్ 3 నుంచి 1966 ఏప్రియల్ 2 వరకు పనిచేసారు. సభలో పీడిత ప్రజా సమస్యలపై పోరాటం చేశాడు.
మరణం
బసవపున్నయ్య ఢిల్లీలోని తన నివాసములో 1992, ఏప్రిల్ 12 న మరణించాడు.
వీరి పేరుతో 2016 లో విజయవాడలో మాకినేని బసవపున్నయ్య విజ్ఞాన కేంద్రం నిర్మించారు,
మూలాలు
వర్గం:1914 జననాలు వర్గం:తెలుగువారిలో స్వాతంత్ర్య సమర యోధులు వర్గం:1992 మరణాలు వర్గం:రాజ్యసభ సభ్యులు వర్గం:గుంటూరు జిల్లా స్వాతంత్ర్య సమర యోధులు వర్గం:గుంటూరు జిల్లా కమ్యూనిస్టు నాయకులు
47వ భారతీయ అంతర్జాతీయ చలన చిత్రోత్సవం
47వ భారతీయ అంతర్జాతీయ చలన చిత్రోత్సవం 2016 నవంబరు 20 నుండి నవంబరు 28 వరకు గోవా లోని పనాజీ లో జరిగింది. చిత్ర నిర్మాత నగేశ్ కుకునూర్ భారత పనోరమా విభాగానికి ఛైర్మన్‌గా, సమీర్ ఆర్య ప్యానెల్ సభ్యునిగా ఉన్నారు.
విషయ సూచిక
thumb|పుస్తకంలోని విషయ సూచిక పట